Песни (Григор Витез, 1990)

„Песни“ — поетска збирка за деца на хрватскиот поет Григор Витез. Книгата е објавена во 1990 година, како заедничко издание на издавачките куќи Мисла, Македонска книга, Култура, Наша книга и Детска радост. Таа служела како задолжителна лектира за шесто одделение во основните училишта на СР Македонија. Изборот на песните го направила Тамара Арсовска, а песните ги препеале: Тамара Арсовска, Михо Атанасовски, Васил Куноски, Видое Подгорец, Глигор Поповски и Ацо Шопов. Цртежот на корицата и илустрациите во книгата се дело на Бисерка Перовска. Книгата, со обем од 105 страници и со димензии од 20 сантиметри, била испечатена во ГИП „Гоце Делчев“ во Скопје. Таа е каталогизирана во НУБ „Климент Охридски“, Скопје.
1 Содржина
Збирката содржи 99 песни:* Како растат децата
* Непослушни нешта
* Се расчуло
* Прсти
* Две раце
* Шивачка
* Кутрото братче
* Плачко
* Лекарот препорачува
* Моливче, моливче
* Писмо
* За тројца
* Желба за мама
* На мајчиниот ден
* Дива ружа
* Три морски волка
* Што прави, што прави...
* Заборавенко
* Жетва
* Синоличка
* Незнаено сино цвете
* Што шуми школката
* Телеграма од ластовичките
* Стонога
* Се карале глувците
* Верверичина приспивна песна
* Мечешка приспивна песна
* Шаткина приспивна песна
* Слонова приспивна песна
* Што сонува лавот
* Гатанки (Белец и потковица, Сијалица, Зелен пламен, Чун, Брош, Греда, Штрк на покривот, Слатка зима, Две птици, Камен)
* Каде ќе сееме смеа
* Априлилили
* Риба за вечера
* Рампинија
* Глувче
* Страв
* Мачор на покривот
* Багдадска приказна
* Песна на безделникот
* Мишо ги пребарува своите џебови
* Стол и клупа
* А зошто да не може...
* Што се случи
* Сто волци
* Сомот и ракот
* Чуден бунт
* Тешка болест
* А кај нас...
* Рибару, рибару!
* Како живее Антунтун
* Името на царевата птица
* Палавостите на пролетниот ветер
* Кога би оделе дрвјата
* Отвори ѝ прозорец на пролетта
* Летен ветер
* Добро утро
* Кога паѓаат ѕвездите
* Приказна за месечината
* Момче во болница
* Ливадата се подновила
* Најубав брод
* Зевалка
* Каква боја има потокот?
* Морето и боите
* Зошто служи небото
* Најубавата боја
* Тргнал дедо Петар
* Пролетен дожд
* Од што се направени темјанушките
* Сончевиот залез
* Светулка
* Утринска песна на чучулигата
* Врбова свирка
* Гитарата на есенскиот ветер
* Сликар
* Четворицата сликари и јаболкницата
* Кога зимата сака
* Ветрот ги брои лисјата
* Морска ѕвезда
* Липа и есен
* Мојот црн другар
* Славеј и болно дете
* Дај ми ја месечината, тате
* Држете го крадецот
* Ние децата
* Пред големиот празник
* Мај
* Марама црвена како крв
* Девојчето ѝ вели на пролетта
* Два збора
* Курирот и шумата
* Утрински разговор
* Споменикот на Хирошима
* Детска планета
* Новогодишни подароци
* Песна за сите деца на светот
* Кога ќе се раскажат сите приказни
2 Осврт кон делото
Збирката се одликува со разнообразност во тематиката и во пораките: од обична, секојдневна игра и палавост, преку набљудување на природата и животот, до желби од универзален карактер. Притоа, поетот поставува многу прашања и ги кани читателите на размислување и откривање на светот и животот. Темите во неговите песни се секојдневни, обични и сите мотиви читателот може да ги доживее како свои, а во неговата поезија сè е разиграно и насмеано, исполнето со живот, со игра, со мечатаење и со хумор. Витез со многу љубов и со познавање зборува за особеностите на луѓето, во прв ред, за децата, и нуди воспитни пораки за пријателство, разбирање на другите, хуманост, другарство, трудољубивост, стремење кон доброто... Во неговиот поетски свет нема темни бои, црнила, страдања, тага и трагични мигови; напротив, песните дишат со оптимизам поздравувајќи го животот.